Document ID: 31990R3704

Κανονισμός (εοκ) αριθ. 3704/90 Του Συμβουλίου
της 18ης Δεκεμβρίου 1990
για την παράταση του καθεστώτος που εφαρμόζεται στις εμπορικές συναλλαγές με τη Μάλτα πέραν της ημερομηνίας λήξεως της πρώτης φάσης της συμφωνίας συνδέσεως
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι οι διατάξεις που διέπουν την πρώτη φάση της συμφωνίας συνδέσεως μεταξύ της Ευρωπαϊκής Οικονομικής Κοινότητας και της Μάλτας [1], περιλαμβανομένου και του πρωτοκόλλου περί καθορισμού ορισμένων διατάξεων αναφερομένων στη συμφωνία συνδέσεως μεταξύ της Ευρωπαϊκής Οικονομικής Κοινότητας και της Μάλτας [2], που παρατάθηκαν με το πρόσθετο πρωτόκολλο της συμφωνίας συνδέσεως [3] και με το συμπληρωματικό πρωτόκολλο της συμφωνίας συνδέσεως [4], λήγουν στις 31 Δεκεμβρίου 1990 ·
ότι το πρωτόκολλο που παρατείνει την πρώτη φάση της συμφωνίας συνδέσεως βρίσκεται στο στάδιο της προετοιμασίας.
ότι, εν αναμονή της ενάρξεως ισχύος αυτού του πρωτοκόλλου, είναι σκόπιμο να παραταθεί το καθεστώς που εφαρμόζει η Κοινότητα στις εμπορικές συναλλαγές με τη Μάλτα στο πλαίσιο της συνδέσεως με αυτή τη χώρα, για να μην διακοπούν απότομα ορισμένα παραδοσιακά ρεύματα συναλλαγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το καθεστώς των εμπορικών συναλλαγών που θεσπίστηκε με τη συμφωνία συνδέσεως μεταξύ της Ευρωπαϊκής Οικονομικής Κοινότητας και της Δημοκρατίας της Μάλτας, περιλαμβανομένων και του πρόσθετου πρωτοκόλλου της συμφωνίας συνδέσεως και του συμπληρωματικού πρωτοκόλλου της συμφωνίας συνδέσεως, εξακολουθεί να εφαρμόζεται στην Κοινότητα και πέραν της 31ης Δεκεμβρίου 1990.
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1991.
Ο παρών κανονισμός εξακολουθει να εφαρμόζεται μέχρι την έναρξη ισχύος του πρωτοκόλλου που παρατείνει την πρώτη φάση της συμφωνίας συνδέσεως.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Δεκεμβρίου 1990.

Labels: 3
18
15
5